Teknologia muuttaa käsityksen lukkojen avaamisesta –

avain kulkee nyt mukana kännykässä

**Mobiilikulkeminen digitalisoi koko avaintenluovutusprosessin ja sujuvoittaa tiloihin kulkemista. Käytännössä mobiilikulkemisen myötä fyysisiä avaimia tai kulkukortteja ei enää tarvita, sillä ovien avaaminen tapahtuu älypuhelimeen ladattavan applikaation avulla.**

Viime vuosien aikana kulkemisen ratkaisut ovat siirtyneet erilaisista älykkäistä avaimista ja muista kovista tunnisteista mobiilitunnisteisiin. Avaimen liittäminen puhelimeen on luontevaa jatkoa siihen, kuinka laajasti puhelinta hyödynnetään yleisesti tärkeissä ja turvallisuutta vaativissa tehtävissä, kuten pankkipalveluiden hoidossa. Lisäksi puhelin kulkee lähes aina mukana.

Mobiilikulkemisen isoimmat hyödyt liittyvät toiminnan jouhevuuteen. Mobiilitunnisteen myötä avaimien jakelu helpottuu merkittävästi, sillä avaimia ei tarvitse kopioida tai noutaa mistään, eikä erityisiä kuittauksia avaimen luovuttamiseksi tarvita. Prosessi vähentää merkittävästi työmäärää, joka avainten luovutukseen yleisesti liitetään.

Eräs mobiilikulkemisen ratkaisuja toimittava yritys on suomalainen IDcontrol, joka on kehittänyt tunnistautumisratkaisujaan muovikorteista mobiilitunnisteisiin. IDcontrolin käytössä on 3–4 mobiilitunnistetta, joiden suurimmat erot liittyvät tunnisteen lukemistapaan. Tilan ovi voi avautua esimerkiksi taputtamalla tai kääntämällä puhelinta tai pelkästään ovea lähestymällä. Samaa applikaatiota on mahdollisuus hyödyntää esimerkiksi autotalliin ja taloon kulkemisessa. Mobiilitunnisteen avulla tila on mahdollista avata myös etäältä, mikä helpottaa kulkemista.

**Turvallisuus on järjestelmän tärkein ominaisuus**

Sujuvan kulkemisen lisäksi turvallisuudesta huolehtiminen on merkittävässä osassa mobiilikulkemista.

–Toisin kuin perinteistä fyysistä avainta, applikaatiossa avainta voidaan päivittää, joten mahdolliset haavoittuvaisuudet voidaan korjata ja toisaalta myös uudet, entistä toimivammat ratkaisut saadaan päivitettyä järjestelmään vaivattomasti. Voidaan sanoa, että puhelimista pidetään jopa avaimia parempaa huolta, kertoo mobiilikulkemisen asiantuntija ja IDcontrolin toimitusjohtaja **Markku Raitanen**.

Jos tunniste sattuisi katoamaan, ei lukkojen uudelleensarjoitusta tarvita, vaan yksittäisen tunnisteen voi poistaa käytöstä digitaalisesti välittömästi. Samaa käytäntöä voidaan hyödyntää myös, jos tunnisteen käytössä havaitaan epäilyttävää toimintaa. Käyttöä voidaan seurata tarvittaessa jopa reaaliaikaisena onlinejärjestelmän ansiosta.

**Mobiilikulkeminen on osa tulevaisuuden kulkemista**

Tällä hetkellä mobiilikulkemista hyödynnetään erityisesti toimistotiloissa. Käytännössä mobiilikulkeminen on helposti toteutettavissa tilassa kuin tilassa, sillä toiminto on sama ovesta riippumatta. Vaikka mobiilikulkemisen hyödyntäminen asunnoissa on toistaiseksi vähäistä, voi tilanne tulevaisuudessa olla toinen. Tällä hetkellä projekteja mobiilikulkemisen yleistymiseksi asuinalueille on jo suunnitteilla. Mobiilikulkeminen voi tehostaa jo lähitulevaisuudessa esimerkiksi taloyhtiöiden ja isännöintitoimistojen toimintaa.

**Lisätietoa**

IDcontrol Oy, toimitusjohtaja Markku Raitanen, markku.raitanen@idcontrol.fi, 020 - 734 3221

**IDcontrol Oy** on suomalainen yritys, joka hyödyntää innovatiivisia teknologioita yritysten ja yhteisöjen turvallisuus- ja tunnistamishaasteiden ratkaisemiseksi. IDcontrol yhdistää erilaisia tekniikoita omiin ratkaisuihinsa, jotta voi tarjota parhaan lopputuloksen kumppaneilleen
ja asiakkailleen. www.idcontrol.fi